
Определение №222/23.05.2023 по ч. нак. д. №412/2023 на ВКС, НК, II н.о., докладвано от съдия Бисер Троянов
 


	
	О П Р Е Д Е Л Е Н И Е	
		
	№ 222	
		
	София, 23.05.2023 г.	
		
	Върховният касационен съд на Република България, второ наказателно отделение, в закрито съдебно заседание на двадесет и трети май през две хиляди двадесет и трета година, в състав:	
		
	Председател: Бисер Троянов 	
		
	Членове: 1. Милена Панева	
		
	2. Бонка Янкова	
		
	разгледа докладваното от съдия Троянов н. ч.д. № 412 по описа за 2023 година.	
		
	Делото е образувано на 10.05.2023 г., изпратено на ВКП и след връщането му е предоставено за доклад на 23.05.2023 г. 	
		
	Производството е образувано с правно основание по чл. 43, т. 3 от НПК, след постановено определение № 59 от 05.05.2023 г. по н. ч.х. д. № 79/ 2021 г., по описа на Момчилградския районен съд, с което съдебното производство е прекратено и делото е изпратено на ВКС за определяне на друг местно компетентен съд. 	
		
	Прокурор Кирил Иванов от Върховната касационна прокуратура изразява писмено становище за изпращане на делото за решаване от друг съд, след постановените отводи на съдиите от районния съд. 	
		
	Върховният касационен съд, за да се произнесе, взе предвид следното:	
		
	Съдебното производство по н. ч.х. д. № 79/ 2021 г., по описа на Момчилградския районен съд, е образувано след решение на Кърджалийския окръжен съд, отмяна на присъдата и връщане на делото за ново разглеждане. При разпределението на делото за поредното му трето по ред разглеждане се оказало, че двамата съдии по щат в съда не могат да участват в съдебното производство, защото за всеки от тях е налице забраната по чл. 29, ал. 1, т. 1, б. „а“ от НПК. 	
		
	Момчилградският районен съд не може да образува съдебен състав, който да разгледа първоинстанционното производство. Налице са процесуалните предпоставки на чл. 43, т. 3 от НПК за определяне на друг, еднакъв по степен съд, който да разгледа делото. 	
		
	Предвид необходимостта от снижаване на разходите за пътуване Върховният касационен съд определя Кърджалийския районен съд, пред който да се проведе съдебното производство.	
		
	Върховният касационен съд, второ наказателно отделение, на основание чл. 43, т. 3 от НПК	
		
	ОПРЕДЕЛИ :	
		
	ИЗПРАЩА н. ч.х. д. № 79/ 2021 г., по описа на Момчилградския районен съд, за разглеждане от Кърджалийския районен съд. 	
		
	Определението не подлежи на обжалване.	
		
	ПРЕДСЕДАТЕЛ: ЧЛЕНОВЕ: 1. 2.	

